SIMU

Simu ni kifaa cha kielektroniki, kinachotumika katika mawasiliano. Mojawapo ya vyombo vya kiteknolojia. Simu pia huitwa; rununu, simutamba au hata rukono. Takriban watu zaidi ya milioni hapa nchini Kenya wanamiliki simu. Simu inashughuli nyingi mno. Lakini shughuli yake maalum ni mawasiliano.

Simu kama vilivyo vyombo vingine vya mawasiliano, ina faida na hasara katika jamii. Hoja zifuatazo ni za faida za simu katika jamii.

Kwanza , simu imerahisisha mawasiliano katika nyanja mbalimbali. Siku hizi kwa kutuma simu ujumbe hufikia watu kadhaa walio katika sehemu mbalimbali za dunia. Simu zimepunguza umbali huo. Kwani mtu anaweza kuwa Kenya lakini ana wasiliana na mwenzako katika taifa la Marekani au hata mbali zaidi. Mawasiliano haya yamekuwa urafiki . Kwani kuwasiliana ni nusu ya kuonana.

Pili, simu zimekuza biashara mbalimbali, kwani wanabiashara huwasiliana na wateja wao kupitia simu. Siku hizi kuna biashara za mtandaoni. Wengi hutumia simu ili kujua bei ya bidhaa hizo na kuziagiza. Bidhaa hizo huwafikia wanunuzi kwa mawasiliano kwa njia ya simu. Hivyo kufanya biashara kukua.

Tatu, simu zinatumika na wanafunzi katika kufanya utafiti na kusoma mtandaoni. Wengi hutumia intaneti kufanya utafiti wao. Baada ya janga la Korona kuadhiri shughuli muhimu kama vile elimu. Masomo ya mtandaoni yalikuwa suluhu. Na wengi wanasoma  kwa kutumia mtandao wa 'GOOGLE MEET' na 'KENET'  kwa njia ya simu. Na masomo yaliendelea. 

Nne, simu pia imetengeneza nafasi za ajira. Katika ofisi kubwa kubwa, mara nyingi kuna walioajiriwa ili wapokee simu mbalimbali kwa ajili ya mawasiliano ya kiofisi. Mtu huyu hulipwa kwa kazi hii. Pia kuna watu ambao hujishughulisha na utengenezaji wa simu hasa zilizoharibika. Wauzaji wa simu pia hufaidika sana, kwani watu hununua simu.

Licha ya simu kuwa na faida. Simu pia zina hasara. Hasara za simu ni kama zifuatazo.
Kwanza, simu imechangia katika ugaidi. Baadhi ya watu hushirikiana na makundi ya kikaidi. Watu hawa huwapa magaidi hawa ujumbe kupitia kwa simu. Mawasiliano yao huwa kwa ujumbe mfupi au mazungumzo ya simu. Kupitia simu magaidi hupata taarifa muhimu za kuwasaidia katika shughuli zao. Kiufupi ni kwamba simu imezidisha visa vya ugaidi.

Pili, Imechangia ndoa nyingi kuvunjika. Simu imehatarisha ndoa nyingi za wakati huu. Wachumba wamekosa kuaminiana , kwa sababu wengi hushuku kwamba wanadanganywa. Simu za usiku na jumbe za mapenzi kwa watu wengine, husababisha ndoa kuvunjika. 

Tatu, simu ,kwa kutumia ujumbe mfupi, zimechangia kuharibika kwa lugha. Wengi huvunja sheria za lugha wanapowasiliana kwa ujumbe mfupi wa rununu. Haswa sana wengi hufupisha maneno ili kuwasiliana kwa haraka. Haswa sana lugha ya kiswahili hupitia mambo haya. Mfano maneno kama vile, 'sasa ',utapata yanaandikwa 'xaxa'. Huku ni kuvunja lugha.

Nne, Simu pia hutatiza shughuli muhimu. Kwani utawapata wengi wanasahau kuzima simu zao wakiwa kanisani na milio inayotoka katika simu hizo huchukiza na kufanya watu watulie na kumtazama badala ya kumsikiliza mhubiri. 
Tano , simu zimefanya vijana wengi kukosa maadili. Wengi hutumia simu kutazama video zisizo stahili, kama vile ponografia. Baada ya kutazama, akili zao huwahimiza kujaribu walichokiona. Ni katika majaribio ambapo wengi vitendo kama ubakaji hutokea. Mimba za mapema na magonjwa ya zinaa pia, ni athari za utazamaji wa ponografia.

Sita , simu zimechangia uzembe. Ni mara nyingi sana, utawapata vijana wamezubaa tu na kushinda wakibonyeza simu zao kutwa nzima. Bila kufanya kazi yoyote maalum. Utawaona wakicheka cheka tu , kwa kutazama video mtandaoni. Hasa sana mitandao ya kijamii.

Niliyajadili hapo juu ni baadhi tu ya hasara na faida za rununu katika jamii. Zipo nyingine tele. Ni wazi kwamba simu hazina shida lakini sisi tunaozitumia ndio huzifanya kuonekana kama chombo kibaya. Tuwe makini tunapotumia simu ili tufaidike na tufaidi jamii.


Question: Siku zimekuza nini
Answer: Biashara